Avis juridique important

|

32003L0079

Οδηγία 2003/79/ΕΚ της Επιτροπής, της 13ης Αυγούστου 2003, για τροποποίηση της οδηγίας 91/414/EOK του Συμβουλίου ώστε να καταχωρηθεί η Coniothyrium minitans ως δραστική ουσία (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 205 της 14/08/2003 σ. 0016 - 0018

Οδηγία 2003/79/ΕΚ της Επιτροπήςτης 13ης Αυγούστου 2003για τροποποίηση της οδηγίας 91/414/EOK του Συμβουλίου ώστε να καταχωρηθεί η Coniothyrium minitans ως δραστική ουσία(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 2003/70/ΕΚ της Επιτροπής(2), και ιδίως το άρθρο 6 παράγραφος 1,Εκτιμώντας τα ακόλουθα:(1) Σύμφωνα με τις διατάξεις του άρθρου 6 παράγραφος 2 της οδηγίας 91/414/ΕΟΚ, οι γερμανικές αρχές παρέλαβαν, στις 10 Σεπτεμβρίου 1997, αίτηση της Prophyta GmbH, η οποία στο εξής καλείται "ο αιτών", για την καταχώρηση της δραστικής ουσίας Coniothyrium minitans στο παράρτημα I της οδηγίας. Με την απόφαση 1998/676/EΚ(3), όπως τροποποιήθηκε από την απόφαση 2002/748/ΕΚ(4), επιβεβαιώθηκε ότι ο φάκελος ήταν "πλήρης", υπό την έννοια πως θα μπορούσε να θεωρηθεί ότι κατ' αρχήν καλύπτονται ικανοποιητικά, όσον αφορά τα δεδομένα και τις πληροφορίες, οι απαιτήσεις των παραρτημάτων ΙΙ και ΙΙΙ της οδηγίας 91/414/ΕΟΚ.(2) Για την ανωτέρω δραστική ουσία αξιολογήθηκαν οι επενέργειες στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τον αιτούντα. Το κράτος μέλος που έχει ορισθεί εισηγητής υπέβαλε στην Επιτροπή, στις 13 Μαρτίου 2000, σχέδιο έκθεσης αξιολόγησης για την ουσία.(3) Το σχέδιο έκθεσης αξιολόγησης εξετάσθηκε από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων. Η εξέταση ολοκληρώθηκε στις 4 Ιουλίου 2003 υπό τη μορφή εκθέσεων ανασκόπησης της Επιτροπής για την Coniothyrium minitans.(4) Από την εξέταση δεν προέκυψαν εκκρεμή θέματα ή προβλήματα τα οποία να απαιτούν τη γνωμοδότηση της Ευρωπαϊκής Αρχής για την Ασφάλεια των Τροφίμων.(5) Από τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν Coniothyrium minitans προέκυψε ότι μπορεί να αναμένεται πως, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ σύμφωνα με το άρθρο 5 παράγραφος 3 της οδηγίας αυτής, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Ως εκ τούτου είναι σκόπιμο να καταχωρηθεί η εν λόγω δραστική ουσία στο παράρτημα Ι, ώστε σε όλα τα κράτη μέλη οι άδειες για φυτοπροστατευτικά προϊόντα που περιέχουν αυτήν την δραστική ουσία να μπορούν να χορηγούνται σύμφωνα με τις διατάξεις της εν λόγω οδηγίας.(6) Αν και δεν έχουν ακόμη υιοθετηθεί οι ενιαίες αρχές για τους μικροοργανισμούς, είναι σκόπιμο τα κράτη μέλη να εφαρμόσουν, κατά τη χορήγηση εγκρίσεων, τις γενικές διατάξεις του άρθρου 4 της ανωτέρω οδηγίας. Ενδείκνυται ως εκ τούτου να προβλεφθεί ότι η οριστικοποιημένη έκθεση ανασκόπησης, εκτός από τα στοιχεία εμπιστευτικού χαρακτήρα κατά την έννοια του άρθρου 14 της οδηγίας 91/414/ΕΟΚ, παραμένει διαθέσιμη ή καθίσταται διαθέσιμη από τα κράτη μέλη για να την συμβουλεύεται οποιοδήποτε ενδιαφερόμενο μέρος.(7) Μετά την καταχώρηση, απαιτείται μια εύλογη χρονική περίοδος ώστε να μπορέσουν τα κράτη μέλη να εφαρμόσουν τις διατάξεις της οδηγίας για τα φυτοπροστατευτικά προϊόντα που περιέχουν Coniothyrium minitans, και ιδίως να επανεξετάσουν υφιστάμενες προσωρινές εγκρίσεις και, το αργότερο μέχρι το τέλος του εν λόγω χρονικού διαστήματος, να μετατρέψουν τις εγκρίσεις αυτές σε πλήρεις εγκρίσεις, να τις τροποποιήσουν ή να τις ανακαλέσουν σύμφωνα με τις διατάξεις της οδηγίας 91/414/EΟΚ.(8) Ως εκ τούτου, είναι σκόπιμο να τροποποιηθεί αναλόγως η οδηγία 91/414/EΟΚ.(9) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα I της οδηγίας 91/414/EΟΚ τροποποιείται όπως ορίζεται στο παράρτημα της παρούσας οδηγίας.Άρθρο 2Τα κράτη μέλη θεσπίζουν και δημοσιεύουν το αργότερο στις 30 Ιουνίου 2004 τις αναγκαίες νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Ενημερώνουν σχετικά την Επιτροπή.Εφαρμόζουν τις διατάξεις αυτές από την 1η Ιουλίου 2004.Όταν τα κράτη μέλη θεσπίζουν τα μέτρα, τα τελευταία περιλαμβάνουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 31. Τα κράτη μέλη επανεξετάζουν την έγκριση για κάθε προϊόν φυτοπροστασίας που περιέχει Coniothyrium minitans ώστε να διασφαλίζεται ότι τηρούνται, όσον αφορά αυτήν τη δραστική ουσία, οι όροι που καθορίζονται στο παράρτημα I της οδηγίας 91/414/ΕΟΚ. Όπου απαιτείται, τροποποιούν ή ανακαλούν τις εγκρίσεις σύμφωνα με την οδηγία 91/414/ΕΟΚ το αργότερο μέχρι τις 30 Ιουνίου 2004.2. Για εγκεκριμένο φυτοπροστατευτικό προϊόν που περιέχει Coniothyrium minitans είτε ως τη μοναδική δραστική ουσία είτε μαζί με άλλες δραστικές ουσίες που περιλαμβάνονται στο παράρτημα Ι της οδηγίας 91/414/ΕΟΚ, τα κράτη μέλη επαναξιολογούν το προϊόν, το αργότερο μέχρι τις 31 Δεκεμβρίου 2004, με βάση φάκελο που ανταποκρίνεται στις απαιτήσεις του παρατήματος ΙΙΙ της οδηγίας. Με βάση την αξιολόγηση αυτή, καθορίζεται κατά πόσον το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/EΟΚ. Εφόσον είναι αναγκαίο, και μέχρι τις 30 Ιουνίου 2005 το αργότερο, τροποποιούν ή ανακαλούν την έγκριση για κάθε προϊόν φυτοπροστασίας του είδους αυτού.Άρθρο 4Η παρούσα οδηγία αρχίζει να ισχύει την 1η Ιανουαρίου 2004.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 13 Αυγούστου 2003.Για την ΕπιτροπήDavid ByrneΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 184 της 23.7.2003, σ. 9.(3) ΕΕ L 317 της 26.11.1998, σ. 47.(4) ΕΕ L 243 της 11.9.2002, σ. 19.ΠΑΡΑΡΤΗΜΑΣτο τέλος του πίνακα του παραρτήματος Ι προστίθεται ο ακόλουθος στοίχος:">ΘΕΣΗ ΠΙΝΑΚΑ>"


Avis juridique important

|

31998L0047

Οδηγία 98/47/ΕΚ της Επιτροπής της 25ης Ιουνίου 1998 για την καταχώρηση μιας δραστικής ουσίας (azoxystrobin) στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 191 της 07/07/1998 σ. 0050 - 0052

ΟΔΗΓΙΑ 98/47/ΕΚ ΤΗΣ ΕΠΙΤΡΟΠΗΣ της 25ης Ιουνίου 1998 για την καταχώρηση μιας δραστικής ουσίας (azoxystrobin) στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, για τη διάθεση στην αγορά φυτοπροστατευτικών προϊόντων (1), όπως τροποποιήθηκε τελευταία από την οδηγία 97/73/ΕΚ της Επιτροπής (2), η οποία στο εξής αναφέρεται ως «η οδηγία» και ιδίως το άρθρο 6 παράγραφος 3,Εκτιμώντας:ότι, σύμφωνα με το άρθρο 6 παράγραφος 2 της οδηγίας 91/414/ΕΟΚ, η Γερμανία έλαβε στις 15 Σεπτεμβρίου 1995 αίτηση από την Zeneca Agrochemicals, η οποία στο εξής αναφέρεται ως «ο αιτών», για την καταχώρηση της δραστικής ουσίας azoxystrobin στο παράρτημα Ι της οδηγίας 7ότι, σύμφωνα με τις διατάξεις του άρθρου 6 παράγραφος 3 της οδηγίας, η Επιτροπή επιβεβαίωσε, με την απόφαση της 96/523/ΕΚ (3), ότι ο φάκελος που υποβλήθηκε για την azoxystrobin θα μπορούσε να θεωρηθεί ότι πληροί, καταρχήν, τις απαιτήσεις όσον αφορά τα δεδομένα και τις πληροφορίες του παραρτήματος ΙΙ και, όσον αφορά ένα φυτοπροστατευτικό προϊόν, το οποίο περιέχει την εν λόγω δραστική ουσία, του παραρτήματος ΙΙΙ της οδηγίας 7ότι, σύμφωνα με το άρθρο 5 παράγραφος 1 της οδηγίας, μια δραστική ουσία θα πρέπει να καταχωρείται στο παράρτημα Ι για περίοδο μέχρι 10 έτη όταν είναι δυνατό να αναμένεται ότι δεν θα υπάρξουν επιβλαβείς επιπτώσεις στην ανθρώπινη ή ζωική υγεία, ή στα υπόγεια ύδατα, ή οποιαδήποτε απαράδεκτη επίδραση στο περιβάλλον 7ότι για την azoxystrobin οι επιπτώσεις στην ανθρώπινη υγεία και στο περιβάλλον έχουν αξιολογηθεί σύμφωνα με τις διατάξεις του άρθρου 6 παράγραφοι 2 και 4 της οδηγίας, για τις χρήσεις που προτάθηκαν από τον αιτούντα 7 ότι η Γερμανία, ενεργώντας ως διορισμένο κράτος μέλος-εισηγητής, υπέβαλε στην Επιτροπή, στις 5 Φεβρουαρίου 1997, τη σχετική έκθεση αξιολόγησης 7ότι η υποβληθείσα έκθεση εξετάστηκε από τα κράτη μέλη και την Επιτροπή στο πλαίσιο της μόνιμης φυτοϋγειονομικής επιτροπής 7 ότι η εξέταση αυτή περατώθηκε στις 22 Απριλίου 1998 με τη μορφή έκθεσης εξέτασης της Επιτροπής για την azoxystrobin 7 ότι, ενδεχομένως, να καταστεί αναγκαία η ενημέρωση της έκθεσης αυτής προκειμένου να ληφθούν υπόψη οι τεχνικές και επιστημονικές εξελίξεις 7 ότι, σε μια τέτοια περίπτωση, οι όροι για την καταχώρηση της azoxystrobin στο παράρτημα Ι της οδηγίας 91/414/ΕΚ θα πρέπει επίσης να τροποποιηθούν σύμφωνα με το άρθρο 6 παράγραφος 1 της εν λόγω οδηγίας 7ότι ο φάκελος και τα στοιχεία που προέκυψαν από την έκθεση υποβλήθηκαν επίσης στην επιστημονική επιτροπή φυτών, για διαβούλευση 7ότι διαπιστώθηκε από τις αξιολογήσεις που έγιναν ότι τα φυτοπροστατευτικά προϊόντα που περιέχουν τη σχετική δραστική ουσία είναι δυνατόν να αναμένεται να πληρούν γενικά τις απαιτήσεις που καθορίζονται στο άρθρο 5 παράγραφος 1 στοιχεία α) και β) και παράγραφος 3 της οδηγίας, ιδίως όσον αφορά τις χρήσεις οι οποίες εξετάστηκαν 7 ότι, ως εκ τούτου, είναι αναγκαίο να καταχωρηθεί η σχετική δραστική ουσία στο παράρτημα Ι, προκειμένου να εξασφαλιστεί η δυνατότητα χορήγησης σε όλα τα κράτη μέλη αδειών φυτοπροστατευτικών προϊόντων που περιέχουν τη σχετική δραστική ουσία σύμφωνα με τις διατάξεις της οδηγίας 7ότι, μετά την καταχώρηση, είναι αναγκαία μια εύλογη περίοδος προκειμένου να μπορέσουν τα κράτη μέλη να εφαρμόσουν τις διατάξεις της οδηγίας 91/414/ΕΟΚ όσον αφορά τα φυτοπροστατευτικά προϊόντα που περιέχουν azoxystrobin, και ιδίως προκειμένου να εξετάσουν, κατά την περίοδο αυτή, τις υφιστάμενες προσωρινές άδειες ή να χορηγήσουν, το αργότερο μέχρι το τέλος της περιόδου αυτής, νέες άδειες σύμφωνα με τις διατάξεις της οδηγίας 7 ότι είναι δυνατόν να απαιτηθεί επίσης μια μεγαλύτερη περίοδος για φυτοπροστατευτικά προϊόντα που περιέχουν azoxystrobin και άλλες δραστικές ουσίες που συμπεριλαμβάνονται στο παράρτημα Ι 7ότι είναι σκόπιμο να υπάρξει μέριμνα ώστε η περατωθείσα έκθεση εξέτασης (εκτός από τις εμπιστευτικές πληροφορίες κατά την έννοια του άρθρου 14 της οδηγίας) να τίθεται στη διάθεση ή να διατίθεται από τα κράτη μέλη για εξέταση από οποιοδήποτε ενδιαφερόμενο μέρος 7ότι η έκθεση εξέτασης απαιτείται για την ορθή εφαρμογή, εκ μέρους των κρατών μελών, των διαφόρων τμημάτων των ενιαίων αρχών που καθορίζονται στο παράρτημα VI της οδηγίας, στην περίπτωση κατά την οποία οι αρχές αυτές αναφέρονται στην αξιολόγηση των δεδομένων του παραρτήματος ΙΙ, τα οποία υποβλήθηκαν για την καταχώρηση της δραστικής ουσίας στο παράρτημα Ι της οδηγίας 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η azoxystrobin ορίζεται ως δραστική ουσία του παραρτήματος Ι της οδηγίας 91/414/ΕΟΚ, σύμφωνα με το συνημμένο παράρτημα.Άρθρο 2 1. Τα κράτη μέλη θέτουν σε εφαρμογή τους αναγκαίους νόμους, κανονισμούς και διοικητικές διατάξεις προκειμένου να συμμορφωθούν με την παρούσα οδηγία, το αργότερο μέχρι την 1η Ιανουαρίου 1999.2. Εντούτοις, για φυτοπροστατευτικά προΐόντα που περιέχουν azoxystrobin μαζί με μια άλλη δραστική ουσία που συμπεριλαμβάνεται στο παράρτημα Ι της οδηγίας 91/414/ΕΟΚ, η περίοδος που αναφέρεται στην παράγραφο 1 παρατείνεται ώστε να παρέχεται μια μεγαλύτερη περίοδος εφαρμογής από τις διατάξεις που καθορίζονται στην οδηγία σχετικά με την καταχώρηση της άλλης αυτής δραστικής ουσίας στο παράρτημα Ι της οδηγίας 91/414/ΕΟΚ.3. Τα κράτη μέλη θέτουν στη διάθεση οποιουδήποτε ενδιαφερόμενου μέρους την έκθεση εξέτασης (εκτός από τις εμπιστευτικές πληροφορίες κατά την έννοια του άρθρου 14 της οδηγίας) ή την διαθέτουν σ' αυτούς κατόπιν ειδικής αιτήσεώς τους.4. Στην περίπτωση κατά την οποία τα κράτη μέλη λαμβάνουν μέτρα, τα μέτρα αυτά περιέχουν παραπομπή στην παρούσα οδηγία ή συνοδεύονται από τέτοιου είδους παραπομπή κατά το χρόνο της επίσημης δημοσίευσής τους. Η διαδικασία για την εν λόγω παραπομπή καθορίζεται από τα κράτη μέλη.Άρθρο 3 Η παρούσα οδηγία αρχίζει να ισχύει την 1η Ιουλίου 1998.Άρθρο 4 Η παρούσα οδηγία απευθύνεται στα κράτη μέλη.Βρυξέλλες, 25 Ιουνίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 230 της 19. 8. 1991, σ. 1.(2) ΕΕ L 353 της 24. 12. 1997, σ. 26.(3) ΕΕ L 220 της 30. 8. 1996, σ. 25.ΠΑΡΑΡΤΗΜΑ AZOXYSTROBIN 1. Ταυτότητα(IUPAC) Methyl (E)-2-{2[6-(2-cyanophenoxy) pyrimidin-4-yloxy]phenyl}-3-methoxyacrylate2. Ιδιαίτεροι όροι που πρέπει να πληρούνται:2.1. Η δραστική ουσία πρέπει να έχει ελάχιστη καθαρότητα 930 g/kg (ισομερές Z 25 g/kg κατ' ανώτατο όριο).2.2. Μπορεί να επιτρέπεται η χρήση της μόνο ως μυκητοκτόνου.Ιδιαίτερη προσοχή πρέπει να δοθεί στην επίπτωσή της επί των υδρόβιων οργανισμών. Οι όροι έγκρισης θα πρέπει να περιλαμβάνουν κατάλληλα μέτρα μείωσης του κινδύνου.2.3. Για την εφαρμογή των ενιαίων αρχών του παραρτήματος VI, λαμβάνονται υπόψη τα συμπεράσματα της έκθεσης εξέτασης όσον αφορά την azoxystrobin, και ιδίως τα προσαρτήματα I και II της έκθεσης αυτής, η οποία συμπληρώθηκε στις 22 Απριλίου 1998.3. Ημερομηνία λήξης της καταχώρησης: 1 Ιουλίου 2008.


title: Οδηγία 2009/4/ΕΚ της Επιτροπής, της 23 Ιανουαρίου 2009 , μέτρα πρόληψης και ανίχνευσης της παραποίησης δίσκων ταχογράφων, με τροποποίηση της οδηγίας 2006/22/ΕΚ του Ευρωπαϊκού Κοινοβουλίου και του Συμβουλίου σχετικά με καθορισμό ελάχιστων προϋποθέσεων για την εφαρμογή των κανονισμών (ΕΟΚ) αριθ. 3820/85 και (ΕΟΚ) αριθ. 3821/85 του Συμβουλίου σχετικά με την κοινωνική νομοθεσία όσον αφορά δραστηριότητες οδικών μεταφορών και για την κατάργηση της οδηγίας 88/599/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
               24.1.2009

               EL

               Επίσημη Εφημερίδα της Ευρωπαϊκής Ένωσης

               L 21/39

      ΟΔΗΓΊΑ 2009/4/ΕΚ ΤΗΣ ΕΠΙΤΡΟΠΉΣ

   της 23 Ιανουαρίου 2009
   μέτρα πρόληψης και ανίχνευσης της παραποίησης δίσκων ταχογράφων, με τροποποίηση της οδηγίας 2006/22/ΕΚ του Ευρωπαϊκού Κοινοβουλίου και του Συμβουλίου σχετικά με καθορισμό ελάχιστων προϋποθέσεων για την εφαρμογή των κανονισμών (ΕΟΚ) αριθ. 3820/85 και (ΕΟΚ) αριθ. 3821/85 του Συμβουλίου σχετικά με την κοινωνική νομοθεσία όσον αφορά δραστηριότητες οδικών μεταφορών και για την κατάργηση της οδηγίας 88/599/ΕΟΚ του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας ,
   την οδηγία 2006/22/ΕΚ του Ευρωπαϊκού Κοινοβουλίου και του Συμβουλίου, της 15ης Μαρτίου 2006, σχετικά με καθορισμό ελάχιστων προϋποθέσεων για την εφαρμογή των κανονισμών (ΕΟΚ) αριθ. 3820/85 και (ΕΟΚ) αριθ. 3821/85 του Συμβουλίου σχετικά με την κοινωνική νομοθεσία όσον αφορά δραστηριότητες οδικών μεταφορών και για την κατάργηση της οδηγίας 88/599/ΕΟΚ του Συμβουλίου (1), και ιδίως το άρθρο 15,
   Εκτιμώντας τα ακόλουθα:

               (1)

               Σύμφωνα με το άρθρο 15 της οδηγίας 2006/22/ΕΚ, οι τροποποιήσεις των παραρτημάτων της, αναγκαίες για την προσαρμογή τους στις εξελίξεις της βέλτιστης πρακτικής στο πεδίο της επιβολής και των ελέγχων των περιόδων οδήγησης και ανάπαυσης πρέπει να θεσπίζονται σύμφωνα με τη διαδικασία που προβλέπεται στο άρθρο 12 παράγραφος 2 της εν λόγω οδηγίας.

               (2)

               Έπειτα από την καθιέρωση του ψηφιακού ταχογράφου, επισημάνθηκε στην Επιτροπή μια νέα απειλή οφειλόμενη στην εγκατάσταση συσκευών που αποβλέπουν στην παραποίηση του συστήματος, υπονομεύοντας έτσι την αποτελεσματικότητα της εφαρμογής της κοινωνικής νομοθεσίας στον τομέα των οδικών μεταφορών.

               (3)

               Κατά συνέπεια, ενδείκνυται να εξασφαλιστεί ότι τα κράτη μέλη, κατά τους παρόδιους ελέγχους και τους ελέγχους στις επιχειρήσεις, περιλαμβάνουν ελέγχους ειδικά γι’ αυτόν τον τεχνικό εξοπλισμό.

               (4)

               Προκειμένου να διασφαλιστεί η αποτελεσματικότητα των ελέγχων αυτών, είναι επίσης αναγκαίο να προσδιοριστεί ο τυπικός εξοπλισμός που θα διατεθεί στα όργανα ελέγχου.

               (5)

               Τα παραρτήματα Ι και ΙΙ της οδηγίας 2006/22/ΕΚ πρέπει να προσαρμοστούν αναλόγως.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής του άρθρου 18 παράγραφος 1 του κανονισμού (ΕΟΚ) αριθ. 3821/85 του Συμβουλίου (2),

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 2006/22/ΕΚ τροποποιείται ως ακολούθως:

               1.

               Στο μέρος A του παραρτήματος I, προστίθεται το ακόλουθο σημείο 5:

                           «5.

                           Κατά περίπτωση, και με τη δέουσα προσοχή σε ζητήματα ασφάλειας, επαλήθευση της συσκευής ελέγχου επί του οχήματος με σκοπό τον εντοπισμό της εγκατάστασης ή/και τη χρήση οποιασδήποτε διάταξης ή διατάξεων που προορίζονται για καταστροφή, απόκρυψη, παραποίηση ή αλλοίωση δεδομένων ή που έχουν σκοπό να παρεμβαίνουν σε οποιοδήποτε σημείο της ηλεκτρονικής ανταλλαγής δεδομένων μεταξύ των συστατικών μερών της συσκευής ελέγχου, ή που με τέτοιους τρόπους παρεμποδίζουν ή αλλοιώνουν τα δεδομένα πριν από την κρυπτοθέτηση.».

               2.

               Στο παράρτημα II της οδηγίας 2006/22/ΕΚ προστίθεται το ακόλουθο σημείο 3:

                           «3.

                           Ειδικός εξοπλισμός ανάλυσης, με κατάλληλο λογισμικό, για επαλήθευση και επιβεβαίωση των ψηφιακών υπογραφών που τίθενται σε δεδομένα, καθώς και ειδικό λογισμικό ανάλυσης για την παροχή λεπτομερών χαρακτηριστικών ταχύτητας των οχημάτων πριν από την επιθεώρηση των οικείων συσκευών ελέγχου.».

         Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο στις 31 Δεκεμβρίου 2009. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν αναφορά στην παρούσα οδηγία ή συνοδεύονται από παρόμοια την αναφορά αυτή κατά την επίσημη δημοσίευσή τους. Ο τρόπος αυτής της αναφοράς καθορίζεται αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 23 Ιανουαρίου 2009.

            Για την Επιτροπή

         Antonio TAJANI

            Αντιπρόεδρος

      (1)  EE L 102 της 11.4.2006, σ. 35.

      (2)  ΕΕ L 370 της 31.12.1985, σ. 8.


title: Οδηγία 2010/34/EE της Επιτροπής, της 31ης Μαΐου 2010 , για την τροποποίηση του παραρτήματος I της οδηγίας 91/414/ΕΟΚ του Συμβουλίου όσον αφορά την επέκταση της χρήσης της δραστικής ουσίας penconazole  (Κείμενο που παρουσιάζει ενδιαφέρον για τον ΕΟΧ)

text:
               1.6.2010

               EL

               Επίσημη Εφημερίδα της Ευρωπαϊκής Ένωσης

               L 134/73

         ΟΔΗΓΊΑ 2010/34/EE ΤΗΣ ΕΠΙΤΡΟΠΉΣ
   της 31ης Μαΐου 2010
   για την τροποποίηση του παραρτήματος I της οδηγίας 91/414/ΕΟΚ του Συμβουλίου όσον αφορά την επέκταση της χρήσης της δραστικής ουσίας penconazole
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Με την οδηγία 2009/77/ΕΚ της Επιτροπής (2) η ουσία penconazole καταχωρίστηκε ως δραστική ουσία στο παράρτημα I της οδηγίας 91/414/ΕΟΚ, με την ειδική διάταξη που προβλέπει ότι τα κράτη μέλη μπορούν να επιτρέπουν τη χρήση μόνο σε θερμοκήπια και ότι ο κοινοποιών υποχρεούται να υποβάλει περαιτέρω πληροφορίες για την τύχη και τη συμπεριφορά του μεταβολίτη εδάφους U1 έως τις 31 Δεκεμβρίου 2011.

               (2)

               Στις 6 Μαΐου 2009 ο κοινοποιών υπέβαλε τις απαιτούμενες πληροφορίες στη Γερμανία, η οποία είχε οριστεί κράτος μέλος-εισηγητής με τον κανονισμό (ΕΚ) αριθ. 451/2000 της Επιτροπής (3). Η Γερμανία αξιολόγησε τις πρόσθετες πληροφορίες και υπέβαλε στην Επιτροπή, στις 6 Νοεμβρίου 2009, προσθήκη στο σχέδιο της έκθεσης αξιολόγησης για την ουσία penconazole, η οποία διαβιβάστηκε για σχολιασμό στα άλλα κράτη μέλη και στην Ευρωπαϊκή Αρχή για την Ασφάλεια των Τροφίμων (EFSA). Στα σχόλια που παρελήφθησαν δεν περιλαμβάνονται σοβαρές ανησυχίες, ενώ και τα άλλα κράτη μέλη και η EFSA δεν έθεσαν κάποιο ζήτημα που να αποκλείει την επέκταση της χρήσης. Το σχέδιο της έκθεσης αξιολόγησης μαζί και με την εν λόγω προσθήκη εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 11 Μαΐου 2010 με τη μορφή έκθεσης εξέτασης της Επιτροπής για την ουσία penconazole.

               (3)

               Οι νέες πληροφορίες για την τύχη και τη συμπεριφορά του μεταβολίτη U1 που υπέβαλε ο κοινοποιών, αλλά και η νέα αξιολόγηση που διενήργησε το κράτος μέλος-εισηγητής, επισημαίνουν ότι τα φυτοπροστατευτικά προϊόντα που περιέχουν penconazole μπορεί να αναμένεται ότι θα πληρούν, σε γενικές γραμμές, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις προβλεπόμενες χρήσεις που απαριθμούνται στον αρχικό φάκελο και αποτέλεσαν αντικείμενο εξέτασης και λεπτομερούς παρουσίασης στην έκθεση εξέτασης της Επιτροπής. Συνεπώς, δεν παρίσταται πλέον ανάγκη για περιορισμό της χρήσης της ουσίας penconazole στα θερμοκήπια, όπως ορίζεται στην οδηγία 91/414/ΕΟΚ όπως τροποποιήθηκε με την οδηγία 2009/77/ΕΚ.

               (4)

               Με την επιφύλαξη αυτού του συμπεράσματος, κρίνεται σκόπιμο να συγκεντρωθούν περαιτέρω πληροφορίες σχετικά με ορισμένα συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση ουσίας στο παράρτημα I μπορεί να γίνεται υπό όρους. Ως εκ τούτου, κρίνεται σκόπιμο να ζητηθεί από τον κοινοποιούντα να υποβάλει πρόσθετες πληροφορίες για την τύχη και τη συμπεριφορά του μεταβολίτη εδάφους CGA179944 σε όξινα εδάφη.

               (5)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη εγκρίνουν και δημοσιεύουν έως τις 30 Ιουνίου 2010 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Ιουλίου 2010.
   Όταν τα κράτη μέλη εγκρίνουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 31 Μαΐου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 172 της 2.7.2009, σ. 23.

      (3)  ΕΕ L 55 της 29.2.2000, σ. 25.

      ΠΑΡΑΡΤΗΜΑ
      Στο παράρτημα I της οδηγίας 91/414/ΕΟΚ, η στήλη «Ιδιαίτεροι όροι» της σειράς 292 τροποποιείται ως εξής:

                  1.

                  Το μέρος Α αντικαθίσταται από το ακόλουθο κείμενο:
                  «ΜΕΡΟΣ Α
                  Επιτρέπεται να χρησιμοποιείται μόνο ως μυκητοκτόνο.»

                  2.

                  Στην τέταρτη παράγραφο του μέρους Β, η πρώτη φράση:
                  «Τα ενδιαφερόμενα κράτη μέλη ζητούν την υποβολή περαιτέρω πληροφοριών σχετικά με την τύχη και τη συμπεριφορά του μεταβολίτη εδάφους U1.»
                  αντικαθίσταται από το ακόλουθο κείμενο:
                  «Τα ενδιαφερόμενα κράτη μέλη ζητούν την υποβολή περαιτέρω πληροφοριών σχετικά με την τύχη και τη συμπεριφορά του μεταβολίτη εδάφους CGA179944 σε όξινα εδάφη.».


title: Οδηγία 2010/15/ΕΕ της Επιτροπής, της 8ης Μαρτίου 2010 , για τροποποίηση της οδηγίας 91/414/EOK του Συμβουλίου ώστε να καταχωριστεί η ουσία φλουοπικολίδιο (fluopicolide) ως δραστική ουσία (Κείμενο που παρουσιάζει ενδιαφέρον για τον ΕΟΧ)

text:
               9.3.2010

               EL

               Επίσημη Εφημερίδα της Ευρωπαϊκής Ένωσης

               L 58/5

         ΟΔΗΓΊΑ 2010/15/ΕΕ ΤΗΣ ΕΠΙΤΡΟΠΉΣ
   της 8ης Μαρτίου 2010
   για τροποποίηση της οδηγίας 91/414/EOK του Συμβουλίου ώστε να καταχωριστεί η ουσία φλουοπικολίδιο (fluopicolide) ως δραστική ουσία
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, το Ηνωμένο Βασίλειο έλαβε στις 7 Μαΐου 2004 αίτηση από τη Bayer CropScience για την καταχώριση της δραστικής ουσίας φλουοπικολίδιου στο παράρτημα I της οδηγίας 91/414/ΕΟΚ. Με την απόφαση 2005/778/ΕΚτης Επιτροπής (2) επιβεβαιώθηκε ότι ο φάκελος ήταν «πλήρης», υπό την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

               (2)

               Για την εν λόγω δραστική ουσία αξιολογήθηκαν οι επιπτώσεις στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τον αιτούντα. Το κράτος μέλος που είχε οριστεί εισηγητής υπέβαλε σχέδιο έκθεσης αξιολόγησης στις 12 Δεκεμβρίου 2005.

               (3)

               Η έκθεση αξιολόγησης εξετάστηκε από εμπειρογνώμονες των κρατών μελών και της ΕΑΑΤ και υποβλήθηκε στην Επιτροπή στις 4 Ιουνίου 2009 (3) με τη μορφή επιστημονικής έκθεσης της ΕΑΑΤ για το φλουοπικολίδιο. Η εν λόγω έκθεση επανεξετάστηκε από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκε στις 27 Νοεμβρίου 2009 με τη μορφή έκθεσης ανασκόπησης της Επιτροπής για την ουσία φλουοπικολίδιο.

               (4)

               Με βάση τις διάφορες εξετάσεις που πραγματοποιήθηκαν, φαίνεται ότι τα φυτοπροστατευτικά προϊόντα που περιέχουν φλουοπικολίδιο μπορεί να αναμένεται ότι, σε γενικές γραμμές, πληρούν τις οι απαιτήσεις που θεσπίζονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Ως εκ τούτου, είναι σκόπιμο να καταχωριστεί η ουσία φλουοπικολιδίου στο παράρτημα I της ανωτέρω οδηγίας, για να διασφαλιστεί ότι σε όλα τα κράτη μέλη μπορούν να χορηγούνται άδειες για φυτοπροστατευτικά προϊόντα που περιέχουν την εν λόγω δραστική ουσία σύμφωνα με τις διατάξεις της εν λόγω οδηγίας.

               (5)

               Με την επιφύλαξη αυτού του συμπεράσματος, κρίνεται σκόπιμο να συγκεντρωθούν περαιτέρω πληροφορίες σχετικά με συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I ενδέχεται να υπόκειται σε όρους. Ενδείκνυται, όσον αφορά το φλουοπικολίδιο, να απαιτηθεί από τον κοινοποιούνται να υποβάλει συμπληρωματικές πληροφορίες ως προς την καταλληλότητα του μεταβολίτη M15 για τα υπόγεια νερά.

               (6)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρασχεθεί στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες προσωρινές άδειες κυκλοφορίας φυτοπροστατευτικών προϊόντων που περιέχουν φλουοπικολίδιο, ώστε να εξασφαλιστεί ότι πληρούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, και οι συναφείς όροι που καθορίζονται στο παράρτημα I. Τα κράτη μέλη θα πρέπει να μετατρέψουν τις υφιστάμενες προσωρινές άδειες κυκλοφορίας σε πλήρεις άδειες κυκλοφορίας, να τις τροποποιήσουν ή να τις ανακαλέσουν σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερη προθεσμία για την υποβολή και την αξιολόγηση του αναφερόμενου στο παράρτημα III πλήρους φακέλου κάθε φυτοπροστατευτικού προϊόντος για κάθε προβλεπόμενη χρήση, σύμφωνα με τις ενιαίες αρχές της οδηγίας 91/414/ΕΟΚ.

               (7)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (8)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν, το αργότερο έως τις 30 Νοεμβρίου 2010, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και της παρούσας οδηγίας.
   Εφαρμόζουν τις διατάξεις αυτές από την 1η Δεκεμβρίου 2010.
   Όταν τα κράτη μέλη θεσπίζουν τις εν λόγω διατάξεις, αυτές περιλαμβάνουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν την ουσία φλουοπικολίδιο ως δραστική ουσία έως τις 30 Νοεμβρίου 2010. Έως την ημερομηνία αυτή, εξακριβώνουν, ιδίως, ότι πληρούνται οι όροι του παραρτήματος Ι της εν λόγω οδηγίας σχετικά με την ουσία φλουοπικολίδιο, με εξαίρεση τους όρους του μέρους Β της καταχώρισης για την εν λόγω δραστική ουσία, και ότι ο κάτοχος της άδειας διαθέτει ή έχει πρόσβαση σε φάκελο που πληροί τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 παράγραφος 2 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει φλουοπικολίδιο, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα I της οδηγίας 91/414/ΕΟΚ έως την 31η Μαΐου 2010 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με το φλουοπικολίδιο. Με βάση την αξιολόγηση αυτή, καθορίζεται κατά πόσον το προϊόν πληροί τους όρους των άρθρων 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τη διαπίστωση αυτή τα κράτη μέλη:

               α)

               σε περίπτωση που ένα προϊόν περιέχει φλουοπικολίδιο ως τη μόνη δραστική ουσία τροποποιούν ή ανακαλούν, κατά περίπτωση, την άδεια πριν από τις 30 Νοεμβρίου 2011 το αργότερο· ή

               β)

               σε περίπτωση που ένα προϊόν περιέχει φλουοπικολίδιο ως δραστική ουσία σε συνδυασμό με άλλες δραστικές ουσίες, τροποποιούν ή ανακαλούν, κατά περίπτωση, την άδεια πριν από τις 30 Νοεμβρίου 2011 ή έως την ημερομηνία που έχει οριστεί για τέτοιου είδους τροποποίηση ή ανάκληση στη σχετική οδηγία ή στις σχετικές οδηγίες για την προσθήκη της εν λόγω ουσίας ή των εν λόγω ουσιών στο παράρτημα I της οδηγίας 91/414/ΕΟΚ, ανάλογα με το ποια ημερομηνία είναι μεταγενέστερη.

         Άρθρο 4
   Η παρούσα οδηγία αρχίζει να ισχύει την 1η Ιουνίου 2010.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 8 Μαρτίου 2010.

            Για την Επιτροπή

            O Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 293 της 9.11.2005, σ. 26.

      (3)  Επιστημονική έκθεση ΕΑΑΤ (2009) 299, 1-158, Πόρισμα σχετικά με την επανεξέταση από εμπειρογνώμονες της αξιολόγησης επικινδυνότητας ζιζανιοκτόνου για την δραστική ουσία φλουοπικολιδίου (τελική μορφή: 4 Ιουνίου 2009).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικοί όροι

                     «303

                     Φλουοπικολίδιο
                     Αριθ. CAS
                     239110-15-7
                     Αριθ. CIPAC 787

                        2.6-διχλωρο-ν-[3-χλωρο-5-(τριφθορομεθυλ)-2-πυριδυλμεθυλ]βενζοαμίδιο

                     ≥ 970 g/kg
                     Η πρόσμειξη τολουόλιο δεν πρέπει να υπερβαίνει τα 3 g/kg στο τεχνικό υλικό.

                     1 Ιουνίου 2010

                     31 Μαΐου 2020

                     ΜΕΡΟΣ A
                     Επιτρέπεται να χρησιμοποιείται μόνο ως μυκητοκτόνο.
                     ΜΕΡΟΣ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία φλουοπικολίδιο, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 27 Νοεμβρίου 2009.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:

                                 —

                                 στην προστασία των υδρόβιων οργανισμών,

                                 —

                                 στην προστασία των υπόγειων υδάτων, όταν η δραστική ουσία χρησιμοποιείται σε περιοχές με ευαίσθητο έδαφος ή/ και κλιματικές συνθήκες,

                                 —

                                 στον κίνδυνο για τους χειριστές κατά τη διάρκεια της εφαρμογής,

                                 —

                                 στο ενδεχόμενο μεταφοράς σε μεγάλη απόσταση μέσω του αέρα,

                           Οι όροι έγκρισης πρέπει να περιλαμβάνουν μέτρα άμβλυνσης του κινδύνου, ενώ πρέπει να εφαρμόζονται, κατά περίπτωση, προγράμματα παρακολούθησης για τον έλεγχο της πιθανής συσσώρευσης και έκθεσης σε ευπαθείς περιοχές.
                     Τα οικεία κράτη μέλη εξασφαλίζουν ότι ο κοινοποιών θα υποβάλει στην Επιτροπή τις συμπληρωματικές πληροφορίες για την καταλληλότητα του μεταβολίτη M15 για τα υπόγεια νερά μέχρι τις 30 Απριλίου 2012 το αργότερο».

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.